પાલિતાણાના અનિડા ગામે રહેતા પ્રવીણભાઇ વાઘેલાના પુત્ર વિજયના લગ્ન માટે બોટાદના ટાટમ ગામે જાન જઇ રહી હતી એ દરમ્યાન જ ટ્રક બ્રીજ નીચેથી નાળામાં ખાબકી હતી, નાળામાં પાણી નહી હોવાથી ટ્રક નીચે પથ્થરોમાં જોરદાર ધડાકાભેર પછડાઇ હતી અને આ ગમખ્વાર અને ભલભલાના કાળજા કંપાવી દે તે પ્રકારના સર્જાયેલા અકસ્માતમાં બે બાળકો સહિત ૩૨ જાનૈયાઓ અકાળે કાળનો કોળિયો બની ગયા હતા અને ૩૫થી વધુ લોકોને વત્તા ઓછા અંશે ઇજા થઇ હતી.